
                                                                                  Bucureşti, 16 martie 2010
                                                                                  Nr.28/63
RAPORT  COMUN
asupra proiectului de Lege privind aprobarea Ordonanţei de urgenţă a Guvernului nr.69/2009 pentru modificarea şi completarea Legii nr.95/2006 privind reforma în domeniul sănătăţii
În conformitate cu prevederile art.95 şi 115 din Regulamentul Camerei Deputaţilor, Comisia pentru muncă şi protecţie socială şi Comisia pentru sănătate şi familie, au fost sesizate, prin adresa nr. PLx 495 din 19 octombrie 2009, cu dezbaterea pe fond, în procedură de urgenţă, a proiectului de Lege privind aprobarea Ordonanţei de urgenţă a Guvernului nr.69/2009 pentru modificarea şi completarea Legii nr.95/2006 privind reforma în domeniul sănătăţii.

La întocmirea prezentului raport, Comisia pentru muncă şi protecţie socială şi Comisia pentru sănătate şi familie au avut în vedere:

· avizul favorabil al Consiliului Legislativ (nr.617/05.06.2009)

· avizul favorabil al Comisiei pentru buget, finanţe şi bănci (nr.559/27.10.2009)

· avizul favorabil al Comisiei juridice, de disciplină şi imunităţi (nr.31/927/28.10.2009)

Proiectul de lege are ca obiect de reglementare modificarea şi completarea Legii nr. 95/2006 privind reforma în domeniul sănătăţii, cu modificările şi completările ulterioare, în sensul modificării condiţiilor pentru ocuparea funcţiei de manager al spitalului, completării cauzelor pentru încetarea contractului de management şi introducerii posibilităţii pentru managerii spitalelor, care au pregătire medicală, de a desfăşura şi activităţi medicale.

În conformitate cu prevederile art.61 şi art.63 din Regulamentul Camerei Deputaţilor, Comisiile au dezbătut proiectul de lege în şedinţe separate.
Comisia pentru sănătate şi familie a dezbătut proiectul în şedinţa din data de 23 februarie 2010. La dezbateri au participat, în conformitate cu prevederile art.55 din Regulamentul Camerei Deputaţilor, domnul prof.dr.Cristian Anton Irimie, Secretar de Stat în cadrul Ministerului Sănătăţii şi domnul Nicolae Duţă, preşedintele Casei Naţionale de Asigurări de Sănătate. Au fost prezenţi 17 deputaţi din totalul de 18 membri ai comisiei şi în urma dezbaterilor au hotărât, cu majoritate de voturi (un vot împotrivă şi o abţinere), aprobarea proiectului de lege cu amendamente.
Comisia pentru muncă şi protecţie socială a dezbătut proiectul de lege în şedinţa din 10 martie 2010. La dezbateri au participat în conformitate cu prevederile art.55 din Regulamentul Camerei Deputaţilor domnul prof.dr.Cristian Anton Irimie, Secretar de Stat în cadrul Ministerului Sănătăţii şi domnul Andrei Kiraly, Secretar de Stat în cadrul Ministerului Educaţiei, Cercetării, Tineretului şi Sportului. Au fost prezenţi 20 de deputaţi din totalul de 20 membri ai comisiei şi în urma dezbaterilor au hotărât, cu majoritate de voturi (3 voturi împotrivă şi o abţinere) aprobarea proiectului de lege cu amendamente
Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.

Proiectul de lege a fost adoptat de Senat în condiţiile articolului 115 alineatul (5) teza a III-a din Constituţia României, republicată.

Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor.
În urma dezbaterilor, cele două Comisii propun adoptarea proiectului de lege cu amendamente, după cum urmează: 
I. Amendamente admise
În urma dezbaterilor, Comisiile propun adoptarea proiectului de lege cu următoarele amendamente:

	Nr. crt.
	Text ordonanţă
	Text Senat
	Text propus de Comisii
(autorul amendamentului)
	Motivarea

amendamentelor propuse

	 1.
	
	Titlul Legii

Lege privind aprobarea Ordonanţei de urgenţă a Guvernului nr.69/2009 pentru modificarea şi completarea Legii nr.95/2006 privind reforma în domeniul sănătăţii


	nemodificat
	

	 2.
	
	Articol unic. - Se aprobă Ordonanţa de urgenţă a Guvernului nr. 69 din 10 iunie 2009 pentru modificarea şi completarea Legii nr. 95/2006 privind reforma în domeniul sănătăţii, publicată în Monitorul Oficial al României, Partea I, nr.419 din 18 iunie 2009.


	Art.I. - Se aprobă Ordonanţa de urgenţă a Guvernului nr.69 din 10 iunie 2009 pentru modificarea şi completarea Legii nr. 95/2006 privind reforma în domeniul sănătăţii, publicată în Monitorul Oficial al României, Partea I, nr.419 din 18 iunie 2009, cu următoarele modificări şi completări:

	

	 3.
	Titlul ordonanţei

Ordonanţă de urgenţă pentru modificarea şi completarea Legii nr. 95/2006 privind reforma în domeniul sănătăţii.


	nemodificat
	nemodificat
	

	 4.
	Art. I. - Legea nr. 95/2006 privind reforma in domeniul sănătăţii, publicata in Monitorul Oficial al României, Partea I, nr. 372 in 28 aprilie 2006, cu modificările si completările ulterioare, se modifica si se completează după cum urmează:


	nemodificat
	nemodificat
	

	5.
	(text Legea nr.264/2007)
Art.111, alin.(15), lit.a)

(15) Funcţia de manager general este incompatibilă cu:

„a) exercitarea unor funcţii în cadrul unei autorităţi executive, legislative ori judecătoreşti, pe toată durata mandatului, precum şi cu deţinerea de orice alte funcţii salarizate;”

(text Legea nr.264/2007)
	___
	„1. La articolul I, înaintea punctului 1, care devine punctul 11, se introduce un nou punct, punctul 1, cu următorul cuprins:
«1. La articolul 111 alineatul (15), litera a) se modifică şi va avea următorul cuprins:

„a) exercitarea unor funcţii în cadrul unei autorităţi executive, legislative ori judecătoreşti, pe toată durata mandatului, precum şi cu deţinerea de orice alte funcţii salarizate cu excepţia funcţiilor sau activităţilor în domeniul medical desfăşurate în aceeaşi unitate sanitară, a activităţilor didactice, de cercetare ştiinţifică şi de creaţie literar-artistică.»”

Autor: d-l deputat dr.Călin Potor şi Comisia pentru sănătate şi familie 

	 Pentru a se înlătura discriminarea creată între managerii de spital şi  managerii generali de servicii judeţene de ambulanţă

	 6.
	1. La articolul 178, alineatul (2) se modifica si va avea următorul cuprins: 

(2) Managerul persoană fizică sau reprezentantul desemnat de managerul persoană juridică trebuie sa fie absolvent al unei instituţii de învăţământ superior in domeniul medical, economic, juridic sau administrativ si al unor cursuri de perfecţionare in management sau management sanitar, agreate de Ministerul Sănătăţii si stabilite prin ordin al ministrului sănătăţii." 


	nemodificat
	2. La articolul I, punctul 11, alineatul (2) al articolului 178, se modifică şi va avea următorul cuprins:

"(2) Managerul persoană fizică sau reprezentantul desemnat de managerul persoană juridică trebuie să fie absolvent al unei instituţii de învăţământ superior şi să îndeplinească una din următoarele condiţii:

a) să fie absolvent al unor cursuri de perfecţionare în management sau management sanitar, agreate de Ministerul Sănătăţii şi stabilite prin ordin al ministrului sănătăţii;

b) să fie absolvent al unor forme de învăţământ universitar sau  postuniversitar, conforme cu sistemul Bologna având minim 180 de credite;
c) să fie absolvent al unui masterat în management sau management sanitar într-o instituţie de învăţământ superior medical acreditată.”
Autor: d-l deputat dr.Horia Cristian
	Prin specificarea tipului de studii superioare se creează discriminări privind excluderea din start a altor tipuri de studii superioare. Se deschide calea către funcţia de manager a unor manageri cu studii manageriale solide.
S-a restructurat alineatul (2) pentru claritatea textului şi pentru a nu crea dificultăţi de interpretare.

	 7.
	2. La articolul 178, după alineatul (2) se introduce un nou alineat, alineatul (21), cu următorul cuprins: 

"(21) Pentru spitalele clinice in care se desfăşoară si activitate de învăţământ si cercetare ştiinţifică medicala, managerul trebuie sa fie cadru universitar sau medic primar si sa fie absolvent al unor cursuri de perfecţionare in management sau management sanitar, agreate de Ministerul Sănătăţii si stabilite prin ordin al ministrului sănătăţii." 


	nemodificat
	nemodificat
	

	  8.
	3. La articolul 178, alineatul (5) se modifica si va avea următorul cuprins: 

"(5) Contractul individual de munca al persoanelor care ocupa funcţia de manager se suspenda de drept pe perioada exercitării mandatului." 


	nemodificat
	nemodificat
	

	 9.
	4. La articolul 180 alineatul (1), litera a) se modifica si va avea următorul cuprins: 

"a) exercitarea oricăror altor funcţii salarizate, nesalarizate sau/si indemnizate, cu excepţia funcţiilor sau activităţilor in domeniul medical, didactic si de studiu profesional, al cercetării ştiinţifice si al creaţiei literar-artistice;". 


	nemodificat
	3. La articolul I punctul 4, litera a) a alineatului (1) al articolului 180,  se modifică şi va avea următorul cuprins:

"a) exercitarea oricăror altor funcţii salarizate, nesalarizate sau/şi indemnizate, cu excepţia funcţiilor sau activităţilor in domeniul medical în aceeaşi unitate sanitară, a activităţilor didactice, de cercetare ştiinţifică şi de creaţie literar-artistică.”

Autor: d-l deputat dr.Horia Cristian şi Comisia pentru sănătate şi familie 

	   În acest fel managerul poate presta activitate medicală dar numai în spitalul în care este manager şi nu în alte spitale, cabinete, clinici private sau publice.

	10.
	5. La articolul 180, alineatul (5) se modifica si va avea următorul cuprins: 

"(5) Persoanele care îndeplinesc funcţia de manager pot desfăşura activitate medicala in instituţia respectiva." 


	nemodificat
	nemodificat 
	

	11.
	6. La articolul 183, alineatul (6) se modifica si va avea următorul cuprins: 

"(6) Contractul individual de munca al persoanelor care ocupa funcţii de conducere specifice comitetului director se suspenda de drept pe perioada exercitării mandatului." 


	nemodificat
	nemodificat

	

	12.
	7. La articolul 1833, după litera m) se introduc doua noi litere, literele n) si o), cu următorul cuprins: 

"n) dacă se constată că managerul nu mai îndeplineşte condiţiile prevăzute de dispoziţiile legale in vigoare pentru exercitarea funcţiei de manager; 

o) în cazul existentei plăţilor restante, a căror vechime este mai mare de 2 ani, in condiţiile în care se constată nerespectarea achitării obligaţiilor către furnizori prin încălcarea legislaţiei in vigoare privind înregistrarea cronologica si sistematica in contabilitatea instituţiei a acestor datorii corelata cu respectarea termenelor contractuale." 


	nemodificat
	nemodificat

	

	13.
	Art.II. - (1) Începând cu data intrării in vigoare a prezentei ordonanţe de urgenta, funcţia de manager sau manager interimar al spitalului, ocupata in prezent conform legii, poate fi exercitata numai de persoana fizica sau reprezentantul desemnat de managerul persoana juridica, care îndeplineşte dispoziţiile prezentei ordonanţe de urgenta. 

(2) În termen de 3 zile de la intrarea in vigoare a prezentei ordonanţe de urgenţă, ministrul sănătăţii numeşte prin ordin comisii in vederea analizării si verificării îndeplinirii de către manageri si manageri interimari a dispoziţiilor prezentei ordonanţe de urgenţă. 

(3) Comisiile prevăzute la alin.(2) vor întocmi in termen de 30 de zile de la numire un raport privind îndeplinirea sau neîndeplinirea de către manageri si manageri interimari de spital a dispoziţiilor prezentei ordonanţe de urgenta. 

	nemodificat
	nemodificat
	

	14.
	___
	___
	Art.II. - La data intrării în vigoare a prezentei legi, prevederile art.II din Ordonanţa de urgenţă a Guvernului nr.69/2009, precum şi  cele aduse prin prezenta lege se aplică şi în cazul managerilor generali sau a managerilor generali interimari ai serviciilor de ambulanţă judeţene şi ale municipiului Bucureşti.
Autor: d-l deputat dr. Călin Potor şi Comisia pentru sănătate şi familie 

	Pentru a se înlătura discriminarea creată între managerii de spital şi  managerii generali de servicii judeţene de ambulanţă şi ale municipiului Bucureşti.


II. Amendamente respinse
În cursul dezbaterilor, Comisiile au respins următoarele amendamente:

	Nr. crt.
	Text iniţial
	Amendamentul propus 

 şi autorul acestuia
	Motivarea amendamentelor
	Camera 

Decizională

	1.
	1. La articolul 178, alineatul (2) se modifica si va avea următorul cuprins: 

"(2) Managerul persoana fizica sau reprezentantul desemnat de managerul persoana juridica trebuie sa fie absolvent al unei instituţii de învăţământ superior in domeniul medical, economic, juridic sau administrativ si al unor cursuri de perfecţionare in management sau management sanitar, agreate de Ministerul Sănătăţii si stabilite prin ordin al ministrului sănătăţii." 


	D-na deputat Lucia Varga propune abrogarea punctului 1 din ordonanţă şi menţinerea textului din lege.
	Argumente pentru susţinere:
Este necesară, pentru egalitate de şanse şi tratament, eliminarea specializărilor pentru persoanele cu competenţe în managementul sanitar.

Este vital, pentru eficienţa managementului sanitar, ca managerul sa fie absolvent de studii superioare, cunoştinţele din domeniul economic, juridic, administrativ putând fi acumulate în cadrul cursurilor de perfecţionare agreate de către Ministerul Sănătăţii.

Argumente pentru respingere:

Se deschide calea către funcţia de manager a unor manageri cu studii manageriale solide.

	Camera Deputaţilor

	2.
	1. La articolul 178, alineatul (2) se modifica si va avea următorul cuprins: 

(2) Managerul persoană fizică sau reprezentantul desemnat de managerul persoană juridică trebuie sa fie absolvent al unei instituţii de învăţământ superior in domeniul medical, economic, juridic sau administrativ si al unor cursuri de perfecţionare in management sau management sanitar, agreate de Ministerul Sănătăţii si stabilite prin ordin al ministrului sănătăţii." 


	Domnul deputat Dan Mircea Popescu propune reformularea textului după cum urmează:
2. La articolul I, punctul 11, alineatul (2) al articolului 178, se modifică şi va avea următorul cuprins:
"(2) Managerul persoana fizică sau reprezentantul desemnat de managerul persoană juridică trebuie să îndeplinească una din următoarele condiţii:

a) să fie absolvent al unei instituţii de învăţământ superior şi al unor cursuri de perfecţionare în management sau management sanitar, agreate de Ministerul Sănătăţii si stabilite prin ordin al ministrului sănătăţii;

b) să fie absolvent al unei forme de învăţământ  universitar, conforme cu sistemul Bologna şi al unui masterat în management sau 
management sanitar într-o instituţie de învăţământ superior medical acreditată.”

	Argumente pentru susţinere:

Pentru asigurarea unei pregătiri corespunzătoare pentru ocuparea postului de manager de spital şi pentru varianta în care persoana desemnată a urmat cursurile învăţământului superior cu licenţă sistem Bologna.
Pentru corelare cu prevederile legale în vigoare referitoare la organizarea studiilor universitare.
Argumente pentru respingere:

Masteratul reprezintă o condiţie distinctă pentru ocuparea funcţiei de manager de spital.
	Camera Deputaţilor

